Beeldmateriaal wys kunstenaar is skuldig aan moord | Netwerk24
Man vas wat KZN-gemeenskap 'terroriseer'
Die polisie in KwaZulu-Natal het 'n 25-jarige verdagte wat daarvan beskuldig word dat hy die gemeenskap van Amandawe "geterroriseer" het, in hegtenis geneem.
Valke, polisie span saam om 'transitorower' vas te trek
Die Valke in Mpumalanga en die polisie meen hulle het 'n reusedeurbraak gemaak toe hulle Woensdag 'n vermeende lid van 'n bende transitorowers in hegtenis geneem het.
Man betrap met 500 g kokaïen in sy maag
Jason Dylan Walker (39) het Woensdag op 'n aanklag van dwelmhandel in die landdroshof in Bellville verskyn nadat hy Maandag – kort nadat hy op die Kaapstadse Internasionale Lughawe geland het – in hegtenis geneem is.
Bok-debuut wink vir Gelant
Dit wat afrigters vóór 'n rugbytoets sê, is dikwels nie wat jy op die veld sien gebeur nie. Waarom immers jou wedstrydplan vooraf aan jou teenstander verklap?
Steyn terug Kaap toe om fiksheid op te skerp
Dale Steyn is teruggestuur Kaap toe om aan sy kondisionering te werk sodat hy slaggereed kan wees om toetskrieket te speel.
Stonehouse eersdaags terug by Pumas
Jimmy Stonehouse sal in Januarie in die Laeveld aanmeld as die Pumas se direkteur van rugby.
Vrystaatse boere wag op reën
Boere in die Vrystaatse somersaaigebiede het dringend opvolgreën nodig om te kan plant.
Swart Vrydag: Wie se webwerf gaan vanjaar knak?
Alle oë is vanjaar weer op Swart Vrydag en Kubermaandag op aanlyn winkels om te sien wie se webtuistes onder die stormloop gaan swig.
Rand skep moed
Goeie nuus oor inflasie en die bedanking van Zimbabwe se staatshoof, Robert Mugabe, het die rand Woensdag vlerke gegee.
'SA se storielyn is tydelik ontwrig'
Jo-Ann Floris skryf oor die dinge wat die storie van ons land nog in 'n ander storielyn in gaan skryf.
Komedie, foute bring deurbrake
Met die einde van die Mugabe-regime sê talle euforiese Zimbabwiërs in Suid-Afrika se middestede en vervalle sentrale sakedistrikte dat hulle nou uiteindelik huis toe kan gaan.
Só verfyn spoke ANC-buitmodel
Mooi, man, as jy daarin geslaag het om The President's Keepers in die hande te kry. Hou maar die bloeddrukpilletjies byderhand vir woedebestuur oor hoe ons land – onder dekmantel van die struggle – slinks en gewetenloos gestroop word.
Wye verskeidenheid op silwerdoek
Die vroue van Marikana se stryd om reg en geregtigheid ná die slagting by die Lonmin-myn in 2012, 'n biografiese prent oor J.D. Salinger, 'n animasieprent oor 'n Mexikaanse seuntjie wat groot drome droom en die wêreld se bekendste speurder, Hercule P
Catherine en William speel lekker met die 'Landys'
Prins William en Catherine, hertogin van Cambridge, het Birmingham Woensdag besoek. Die swanger hertogin het sommer 'n Land Rover vir 'n toetsrit geneem.
Kleine Libertas nog in die duister
Verskeie bekendes het vertoë aan die Stellenbosch-munisipaliteit gerig om die voortbestaan van die geskiedkundige Kleine Libertas-teater op Stellenbosch te verseker.
Só lyk die Stud se sonskerm
Na aanleiding van die onlangse briewe oor buitegemonteerde sonskerms in die vyftigerjare, heg ek twee foto's aan van die Studebaker van daardie jare.
Maar toe klim Bok in sy Borgward Kaap toe
Na aanleiding van die onlangse briewe oor die ou Borgwards en die rekordritte tussen die Kaap en Johannesburg.
Pangebraaide vis met vinkel
Jy kan met vars bestanddele uit die veld of jou tuin 'n feesmaal voorberei. Hierdie week maak ons pangebraaide vis met gestoofde vinkel en ragout.
Beeldmateriaal wys kunstenaar is skuldig aan moord
Deur Jana Breytenbach 16 Maart 2017 19:37
Lede van die Sex Worker Education and Advocacy Taskforce (Sweat) hou 'n skildery vas wat van die enigste foto van wyle Nokuphila Kumalo geverf is. Foto: Jana Breytenbach
Die "skokkende" beeldmateriaal wat wys hoe 'n lang man 'n klein geboude vrou doodskop, was genoeg bewyse om 'n internasionale kunstenaar aan moord skuldig te bevind.
Dít en die feit dat Zwelethu Mthethwa, 'n skilder en fotograaf, nie die hof in sy vertroue geneem het en kom verduidelik het wat in die vroeë oggendure van 14 April 2013 gebeur het nie.
So het regter Patricia Goliath, adjunk-regter-president van die hooggeregshof in Kaapstad, Donderdag in haar uitspraak gesê.
Mthethwa het op 2 Junie 2015 skuld ontken op aanklag van moord op Nokuphila Kumalo (23).
Goliath het gesê die beeldmateriaal wat deur die veiligheidskameras opgeneem is, was sterk getuienis omdat dit objektief en onafhanklik is en "dit kan gebruik word in 'n manier wat skuld of onskuld kan bewys".
Zwelethu Mthethwa wag in die hooggeregshof in Kaapstad op regter Patricia Goliath se uitspraak. Foto: Lulama Zenzile
Dít was ook die grootste bewysstuk wat Mthethwa betrek en sy regspan het hard hierteen baklei – eers oor die toelaatbaarheid van die beeldmateriaal en toe oor die betroubaarheid daarvan.
"Hy het die metode waarop die beeldmateriaal afgelaai is aangeval, maar hy het nooit 'n kenner gekry om dit te bewys nie.
"Hierdie hof is tevrede dat die verdediging misluk het om te bewys dat die beeldmateriaal nie betroubaar is nie," het Goliath gesê.
Goliath het verder gesê die Tracker-bewyse en die getuienis van die Porsche-verkoopsman wat in 2012 'n Porsche aan Mthethwa verkoop het, is baie belangrik.
Mthethwa het erken die Tracker-bewyse wat sy motor op die toneel plaas, is korrek.
Hierna het Mthethwa se regspan aangevoer die bestuurder en die skopper is nie dieselfde mens nie. Hulle het gesê dit lyk asof iemand die persoon jaag, maar Goliath het dié hipotese verwerp.
Sy het bevind die skopper en die bestuurder ís dieselfde mens.
Ao. Warren Smith was die ondersoekbeampte in die Zwelethu Mthethwa-saak wat byna twee jaar geduur het.Foto: Lulama Zenzile
Die staat se mediese getuienis kon die verdediging egter ook nie verkeerd bewys nie.
Laastens het William Booth, Mthethwa se regsverteenwoordiger, prof. Tuvia Zabow geroep om oor Mthethwa se beweerde geheueverlies te getuig.
Goliath het gesê sy kan nie op dié getuienis staatmaak nie omdat Mthethwa nie self getuig het nie.
"Die beskuldigde se stilte in 'n poging om die waarheid te vind, maak van Zabow se getuienis waardeloos," het sy gesê.
Goliath het deurlopend melding gemaak dat Mthethwa nooit antwoorde in die hof gegee het nie.
Sy het spesifiek verwys na sy waarskuwingsverklaring waarin hy onder eed gesê het dat hy sal getuig.
"Toe die geleentheid daar was vir Mthethwa om te getuig, het hy dit nie gedoen nie. Hy het nie die hof in sy vertroue geneem nie."
Een van die vele vrae wat onbeantwoord gelaat word, is waar hy was ten tyde van die moord en hoekom Kumalo so wreed vermoor is.
"Die hof is oortuig dat die enigste afleiding wat gemaak kan word, is dat die beskuldigde die oorledene vermoor het en dat hy kon voorsien dat die beserings haar dood kon veroorsaak." Sy het hom gevolglik skuldig bevind op aanklag van moord.